CELEX: 32018D1958
Language: hr
Date: 2018-12-06 00:00:00
Title: Provedbena odluka Vijeća (EU) 2018/1958 od 6. prosinca 2018. o imenovanju predsjednika nadzornog odbora ESB-a

12.12.2018   
               
               
                  HR
               
               
                  Službeni list Europske unije
               
               
                  L 315/25
               
            
         PROVEDBENA ODLUKA VIJEĆA (EU) 2018/1958
         od 6. prosinca 2018.
         o imenovanju predsjednika nadzornog odbora ESB-a
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 26. stavak 3.,
         budući da:
         
                     (1)
                  
                  
                     Vijeće je 15. listopada 2013. donijelo Uredbu (EU) br. 1024/2013 o dodjeli određenih zadaća Europskoj središnjoj banci (ESB) u vezi s politikama bonitetnog nadzora kreditnih institucija.
                  
               
                     (2)
                  
                  
                     Planiranje i izvršavanje zadaća dodijeljenih ESB-u trebao bi u potpunosti obavljati njegov nadzorni odbor koji se sastoji od predsjednika, potpredsjednika i četiriju predstavnika ESB-a te jednog predstavnika nacionalnog nadležnog tijela u svakoj državi članici sudionici.
                  
               
                     (3)
                  
                  
                     Nadzorni odbor ključno je tijelo za nadzorne zadaće koje izvršava ESB. Uredbom (EU) br. 1024/2013 Vijeću je stoga dodijeljena ovlast za imenovanje predsjednika i potpredsjednika nadzornog odbora.
                  
               
                     (4)
                  
                  
                     Vijeće je 16. prosinca 2013. Provedbenom odlukom Vijeća 2013/797/EU (2) imenovalo prvog predsjednika nadzornog odbora. Na temelju članka 26. stavka 3. Uredbe (EU) br. 1024/2013 mandat predsjednika nadzornog odbora traje pet godina i ne može se obnavljati.
                  
               
                     (5)
                  
                  
                     U skladu s člankom 26. stavkom 3. Uredbe (EU) br. 1024/2013 ESB je 7. studenoga 2018., na temelju otvorenog izbornog postupka među uglednim pojedincima iskusnima u bankovnim i financijskim pitanjima te nakon konzultiranja s nadzornim odborom, Europskom parlamentu podnio prijedlog za imenovanje g. Andrea ENRIA predsjednikom nadzornog odbora. Europski parlament odobrio je taj prijedlog 29. studenoga 2018.,
                  
               DONIJELO JE OVU ODLUKU:
         
            Članak 1.
            G. Andrea ENRIA imenuje se predsjednikom nadzornog odbora Europske središnje banke na razdoblje od pet godina koje počinje 1. siječnja 2019.
         
         
            Članak 2.
            Ova Odluka stupa na snagu na dan objave u Službenom listu Europske unije.
            Ova Odluka primjenjuje se od 1. siječnja 2019.
         
         
            Sastavljeno u Bruxellesu 6. prosinca 2018.
            
               
                  Za Vijeće
               
               
                  Predsjednik
               
               H. KICKL
            
         
         
            (1)  SL L 287, 29.10.2013., str. 63.
         
         
            (2)  Provedbena odluka Vijeća 2013/797/EU od 16. prosinca 2013. o provedbi Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 352, 24. prosinca 2013., str. 50.).